OpenLLM-France/wikimedia huggingface dataset:
# 367 aC

El 367 aC va ser un any del calendari romà prejulià. En aquell temps, era conegut com a any del tribunat de Capitolí, Cos, Publícola, Maluginense, Cicurí i Macerí (o, més rarament, any 387 ab urbe condita o de la fundació de la ciutat). L'ús del nom «367 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Aristòtil va a Atenes i comença a rebre classes de Plató a l'Acadèmia.
* Epaminondes, general tebà, torna a rebre el comandament sobre l'exèrcit i és enviat al rescat de Pelòpides, objectiu que va aconseguir, segons Plutarc sense lluitar, només pel prestigi del seu nom. Estant absent, els tebans van destruir la seva tradicional rival Orcomen, destrucció a la que Epaminondes es mostrava contrari.

### Antiga Roma

* Fundació de la tribu Arniense, una de les 35 tribus romanes amb dret de vot a l'Assemblea Tribal Romana. Tenia el seu origen probablement en el riu Arno (Arnus), segons Titus Livi.
* Aquest any són elegits tribuns amb potestat consular: Publi Manli Capitolí, Aulus Corneli Cos, Publi Valeri Potit Publícola, Marc Corneli Maluginense, Luci Veturi Cras Cicurí i Marc Gegani Macerí.
* S'aproven les Lleis Liciniae-Sextiae, proposades pels tribuns Gai Licini Calvus Estoló i Luci Sexti Sextí Laterà i presentades l'any 376 aC. Establien l'abolició dels tribuns amb potestat consular a l'antiga Roma. Ordenava que els tribuns militars fossin nomenats pels cònsols en lloc de pels comicis, i que almenys un dels tribuns fos plebeu.
* Esclata una nova guerra contra els gals i Marc Furi Camil, amb prop de 80 anys, és cridat per cinquena vegada a exercir la dictadura, amb Tit Quint Cincinnat Capitolí com a magister equitum, i obté una nova victòria i altre cop els honors del triomf.

## Naixements

* Ptolemeu I Soter, general macedoni, governador i després rei d'Egipte.

## Necrològiques

* Mor Dionisi el Vell, tirà de Siracusa. Va esclatar una nova guerra entre Dionisi i els cartaginesos l'any 368 aC i en aquesta lluita les forces de Dionisi van arribar fins a l'extrem occidental de Sicília i van assetjar Lilibèon. En arribar l'hivern es van aturar els combats i Dionisi va morir abans de continuar-la. Es diu que la seva última malaltia va ser provocada per per excessos en un banquet, però segons alguns relats, la seva mort va ser accelerada pels seus metges, per tal d'assegurar la successió del tron pel seu fill Dionisi el Jove.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Claudi Elià. Varia historia, V, 9
* ↑ Ateneu de Nàucratis. El sopar dels erudits, VIII, 354
* ↑ Diodor de Sicília. Biblioteca històrica, XV, 71-72, 75
* ↑ Titus Livi, Ab Urbe Condita, VI, 5, 8.
* ↑ Titus Livi. Ab Urbe Condita, VI 42
* ↑ Titus Livi. Ab Urbe Condita, VI, 35-37; VII, 42; VIII, 12; X, 37, 11
* ↑ Titus Livi. Ab Urbe Condita, IV, 38, 42
* ↑ Flavi Arrià. Anàbasi d'Alexandre el Gran, III, 6
* ↑ Diodor de Sicília. Biblioteca històrica, XV, 74
* ↑ Plutarc. Vides paral·leles: Dió, XXIII, 6
# Baxter Estates

Baxter Estates és una població dels Estats Units a l'estat de Nova York. Segons el cens del 2000 tenia 1.006 habitants.

## Demografia

Segons el cens del 2000, Baxter Estates tenia 1.006 habitants, 376 habitatges, i 262 famílies. La densitat de població era de 2.157,9 habitants/km².
Dels 376 habitatges en un 36,4% hi vivien nens de menys de 18 anys, en un 57,2% hi vivien parelles casades, en un 8,5% dones solteres, i en un 30,1% no eren unitats familiars. En el 25,3% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,21.
Per edats la població es repartia de la següent manera: un 24,8% tenia menys de 18 anys, un 6,2% entre 18 i 24, un 29% entre 25 i 44, un 27,1% de 45 a 60 i un 12,9% 65 anys o més.
L'edat mediana era de 39 anys. Per cada 100 dones de 18 o més anys hi havia 95,6 homes.
La renda mediana per habitatge era de 84.592 $ i la renda mediana per família de 111.074 $. Els homes tenien una renda mediana de 56.250 $ mentre que les dones 51.250 $. La renda per capita de la població era de 44.718 $. Entorn del 3% de les famílies i el 4,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baxter Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Baxter Estates». American Fact Finder. Oficina del Cens dels Estats Units, 12-01-2010.
# Karlo Stipanić

Karlo Stipanić (Crikvenica, 8 de desembre de 1941) és un waterpolista croat, ja retirat, que va competir sota bandera iugoslava durant les dècades de 1960 i 1970. Jugava de porter.
El 1964 va prendre part en els Jocs Olímpics d'Estiu de Tòquio, on guanyà la medalla de plata en la competició del waterpolo. Quatre anys més tard, als Jocs de Ciutat de Mèxic, guanyà la medalla d'or en la mateixa prova. El 1972 disputà els seus tercers, i darrers, Jocs Olímpics, on fou cinquè en la competició de waterpolo.
En el seu palmarès també destaquen dues medalles de bronze al Campionat d'Europa de waterpolo, el 1966 i 1970, i una medalla d'or als Jocs del Mediterrani de 1967.
A nivell de clubs jugà al HAVK Mladost (1959-1973), amb qui guanyà tres lligues de Iugoslàvia, el 1968, 1969 i 1970, quatre edicions de la Copes d'Europa de Waterpolo, el 1968, 1969, 1970 i 1972. El 1973 fitxà pel Lugano de Suïssa, on va jugar fins al 1981. El 1967 i 1968 fou escollit millor porter del món.

## Referències

* 1 2 «Olympedia – Karlo Stipanić». [Consulta: 7 desembre 2023].
* ↑ WPL. «Karlo Stipanić: The legendary goalie of Maldost» (en anglès). [Consulta: 7 desembre 2023].
* ↑ «Jutarnji list - Trofejni zagrebački vaterpolisti snimili kalendar i otkrili kako je izgledala prošlost sporta» (en croat), 09-01-2021. [Consulta: 7 desembre 2023].
* ↑ «Hrvatski olimpijski odbor - Biografije olimpijaca», 02-05-2021. Arxivat de l'original el 2021-05-02. [Consulta: 7 desembre 2023].
# Riu Niàgara

El Niàgara (Niagara en anglès) és un riu de 56 km que, tot seguint la direcció nord, va del llac Erie fins al llac Ontario. Fa de frontera entre la província d'Ontario (Canadà) i l'estat de Nova York (Estats Units d'Amèrica).
És especialment conegut arran de les cascades homònimes.
# Arnau Olivar i Daydí

Arnau Olivar i Daydí (Barcelona, 12 de gener de 1924 - 1 de febrer de 2016) fou un crític de cinema català, nebot de Marçal Olivar i Daydí i germà d'Alexandre Olivar i Daydí.

## Biografia

El 1947 es va llicenciar en dret a la Universitat de Barcelona. Apassionat pel cinema, el 1948 va crear el cineclub Llanterna Màgica amb Antoni Farré, amb el qual esdevingué el pioner de l'organització dels cineclubs a Catalunya. Va exercir com a advocat fins al 1952, però ho deixà per dedicar-se als cineclubs i a la crítica cinematogràfica. Del 1957 al 1970 va organitzar les sessions anomenades Llanterna màgica, mítics week-ends cinematogràfics a Perpinyà amb la col·laboració del Cineclub de Perpinyà i la Federació Francesa de Cineclubs. També organitzà el cineclub del monestir de Montserrat, i del 1963 al 2000 hi va organitzar sessions de cinefòrum sobre neorealisme, Eisenstein, Buñuel, Antonioni, Pasolini, el cinema soviètic, Losey, el Novo Cinema brasiler, Kurosawa, Bergman o Godard. Entre 1968 i 1970 va ser professor de teoria del muntatge a l'Escola de Cinematografia Aixelà.
Va escriure articles de crítica cinematogràfica a Voz e Imagen (1963-77), Qüestions de vida cristiana, Qüestions d'art, Lumière (1962-73), Canigó, Serra d'Or (on va publicar cròniques de la Mostra Internacional de Cinema de Venècia de 1959), o al diari Avui. També va escriure el guió de Vida de familia (1963) de Josep Lluís Font i col·laborà al documental Barcelona és de tots (1980), de Pere Balanyà. Fins i tot va fer d'actor interpretant Narcís Verdaguer i Callís a La ciutat cremada.
El 1985-1986 fou president de la Federació Catalana de Cineclubs, i el 1988 va rebre un premi extraordinari als VI Premis de Cinematografia de la Generalitat de Catalunya. El 2010 fou nomenat membre d'honor de l'Acadèmia del Cinema Català.

## Obres

* Els Cinefòrums de Montserrat (2012)

## Referències

* ↑ «Arnau Olivar i Daydí». Gran Enciclopèdia Catalana. Barcelona: Grup Enciclopèdia Catalana.
* ↑ Arnau Olivar i Daydí al Diccionari del Cinema a Catalunya
* ↑ HA MORT L'ARNAU OLIVAR. EX PRESIDENT DE LA NOSTRA ENTITAT, Federació Catalana de Cineclubs
* ↑ "Daniya" acaparó los premis de cinema de la Generalitat, La Vanguardia, 29 de gener de 1988
* ↑ Mor Arnau Olivar Daydí, Membre d'Honor de l'Acadèmia, Acadèmia
# Tossal del Vigatà

El Tossal del Vigatà és un dels cims de la Serra de la Campaneta, de la qual constitueix l'extrem meridional.
Queda just a ponent del Castell de Toló.

## Referències

* ↑ Institut Cartogràfic de Catalunya
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# 365
## Esdeveniments

* Procopi es manifesta disposat a deposar a Valent i ocupar l'Imperi Romà d'Orient i fou proclamat emperador el 28 de setembre mentre Valent era a Cesarea de Capadòcia
* Terratrèmol de gran magnitud amb epicentre a Creta que va afectar moltes ciutats de la Mediterrània.

## Referències

* ↑ Nieves, José Manuel «Así sería un tsunami en el Mediterráneo» (en castellà). ABC, 04-09-2015. «Por ejemplo, en el año 365 AC se produjo una serie de terremotos con magnitudes entre 8 y 8,5 en las costas de Creta. Los tsunamis resultantes destruyeron ciudades en Grecia, Italia y Egipto, con un saldo de víctimas de más de 5.000 personas solo en la ciudad de Alejandría.»
# Bay

«Bay» té aquests significats:
* Toponímia:
** Bay (Somàlia), regió administrativa (gobolka) al sud de Somàlia amb capital a Baidoa
** França:
*** Bay (Alt Saona), municipi al departament de l'Alt Saona (regió de Borgonya - Franc Comtat)
*** Bay-sur-Aube, municipi al departament de l'Alt Marne (regió del Gran Est)
*** Blanchefosse-et-Bay, municipi al departament de les Ardenes (Gran Est)
** Estats Units d'Amèrica:
*** Bay Center, concentració de població designada pel cens a l'estat de Washington
*** Bay City (Oregon), població a l'estat d'Oregon
*** Bay City (Texas), població a l'estat de Texas
*** Bay City (Wisconsin), població a l'estat de Wisconsin
*** Bay Head, població a l'estat de Nova Jersey
*** Bay Hill, concentració de població designada pel cens a l'estat de Florida
*** Bay Lake, població a l'estat de Florida
*** Bay Minette, ciutat a l'estat d'Alabama
*** Bay Point, concentració de població designada pel cens a l'estat de Califòrnia
*** Bay Shore (Nova York), població a l'estat de Nova York
*** Bay Springs, població a l'estat de Mississipi
*** Bay View (Ohio), població a l'estat d'Ohio
*** Bay View (Washington), concentració de població designada pel cens a l'estat de Washington
*** Bay View Gardens, població a l'estat d'Illinois
*** Bay Village, ciutat al Comtat de Cuyahoga a l'estat d'Ohio
*** Bay Park, concentració de població designada pel cens a l'estat de Nova York
* Biografies:
** Bay el sirià, possible governant del final de la dinastia XIX i començament de la dinastia XX de l'antic Egipte
** Alexandre Maître de Bay, marquès de Bay (Salins, 1650 – Badajoz, 1715), militar francès al servei de Felip V durant la Guerra de Successió Espanyola
** Michael Bay (Los Angeles, 1965), director i productor de cinema nord-americà
** Tuman Bay, diversos personatges
# Josep Raimon Prous Cochs

Josep R. Prous Cochs (Reus, 21 de juliol de 1930 - 19 de març de 2020) fou un bioquímic i empresari català. Fou el fundador de Prous Institute for Biomedical Research l'any 2000 i president de l'empresa barcelonina Prous Science. L'any 2013 va ser guardonat amb el premi Creu de Sant Jordi per la Generalitat de Catalunya.

## Prous Science

Originalment Prous Science fou una empresa internacional, de producció d'articles sobre ciències de la salut, establerta l'any 1965 i amb seu a Barcelona. La companyia fou adquirida per Thomson Reuters més tard, el 2007. Paral·lelament, Prous fundà el Prous Institute for Biomedical Research l'any 2000, com una empresa spin-off biotecnològica de Prous Science, de la qual també en seria president. Les oficines principals es troben a Barcelona i té filials a Filadèlfia (Estats Units), Buenos Aires (Argentina) i Tòquio (Japó).

## Premis i reconeixements

L'any 2013 va ser guardonat amb el premi Creu de Sant Jordi que atorga el Departament de Cultura de la Generalitat de Catalunya.

## Referències

* 1 2 3 «CORPORATE KEY FACTS». PI. Arxivat de l'original el 2016-09-09. [Consulta: 26 juliol 2016].
* 1 2 Ambrojo, Joan Carles «La empresa española Prous Science inaugura su canal médico en Internet 2». El País, 2002.
* ↑ «JOSEP R. PROUS COCHS : Fallecimiento». [Consulta: 4 abril 2020].
* 1 2 3 «El Govern otorga la Creu de Sant Jordi a un empresario que aparece en la 'lista Falciani'». El Periódico, 2013.
* ↑ Tercero, Alejandro «Guerra interna en la biomédica Prous Institute». Crónica Global, 2016. Arxivat 2016-05-31 a Wayback Machine.
* ↑ «Thomson Acquires Prous Science». Thomson Acquires, Comunicat oficial 2007.
* ↑ «Prous se traslada al PCB y amplia su centro de biomedicina computacional». Biocat, 2009. Arxivat 2016-08-17 a Wayback Machine.

## Enllaços externs

* «Prous Institute for Biomedical Research». (anglès)
* Pérez, Núria. «"La ciencia es la gran perdedora de esta crisis en nuestro país"» (Entrevista). Diari de Tarragona.com, 2013. (castellà)
* «Creus de Sant Jordi 2013». gencat.cat.
* Querella desestimada (El Mundo)
# Cantó de Rocheservière

El cantó de Rocheservière és un cantó francès del departament de la Vendée, situat al districte de La Roche-sur-Yon. Té sis municipis i el cap es Rocheservière.

## Municipis

* L'Herbergement
* Mormaison
* Rocheservière
* Saint-André-Treize-Voies
* Saint-Philbert-de-Bouaine
* Saint-Sulpice-le-Verdon

## Història

Llista dels consellers generals successius :
| Data d'elecció | Identitat | Partit |
| 1945-1973 | M. Lefeuvre | MRP, després CD |
| 1973-19.. | Martial Caillaud | CD, després UDF |
| 19..-2004 | Pierre Geay | RPR, després UMP |
| 2004- | Alain Leboeuf | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.221 | 7.485 | 7.590 | 8.078 | 8.363 | 8.806 | 11.695 |
| A partir de 1990:Població sense dobles comptes |||||||
# Petronilho de Brito

Petronilho de Brito (São Paulo, 31 de maig de 1904 - São Paulo, 1983) fou un jugador de futbol brasiler de les dècades de 1920 i 1930.

## Trajectòria

Petronilho de Brito passà la major part de la seva carrera futbolística defensant els colors de diversos clubs de la ciutat de São Paulo. Jugà als clubs Antárctica, Minas Gerais, Sírio i Independência. El 1930 fitxar pel San Lorenzo de l'Argentina. Guanyà el campionat argentí de futbol el 1933 i es retirà del futbol en actiu el 1936. Jugà cinc partits amb la selecció del Brasil, el primer l'any 1928 i el darrer el 1935. El primer partit fou el 24 de juny de 1928 enfront del Motherwell d'Escòcia, el primer gol el marcà el 24 de febrer de 1929 davant el Rampla Juniors de l'Uruguai, i el darrer partit el jugà el 24 de febrer de 1935 enfront del River Plate de l'Argentina.
Fou germà del també futbolista Waldemar de Brito.

## Referències

* 1 2 3 4 5 6 Enciclopédia do Futebol Brasileiro Lance Volume 2. Rio de Janeiro: Aretê Editorial S/A, 2001, p. 324. ISBN 85-88651-01-7.
* 1 2 3 Napoleão, Antônio Carlos; Assaf, Roberto. Seleção Brasileira 1914-2006. São Paulo: Mauad X, 2006, p. 289. ISBN 85-7478-186-X.
# Dífrides

Dífrides (en llatí Diphridas, en grec antic Διφρίδας) fou un militar espartà que va viure al segle v aC i a principis del segle segle iv aC.
Segons Xenofont va ser enviat a l'Àsia l'any 391 aC després de la mort de Tibró en una emboscada, per emportar-se el cos del general i les restes de l'exèrcit. Va reunir tropes noves en els estats aliats i va seguir la guerra contra Estrutes. Tenia un bon tracte amb les tropes, igual que el seu predecessor, i per la seva constància i energia va recuperar el paper important dels lacedemonis a la zona. Va fer presoner a Tigranes, gendre d'Estrutes i a la seva dona i va obtenir un fort rescat pel seu alliberament amb el qual va poder reclutar un cos de mercenaris, segons diu Xenofont.
Un Dífrides que menciona Plutarc del que diu que tenia el càrrec d'èfor va ser enviat per reunir-se amb Agesilau que era a Nartacion a Tessàlia i des d'allí avançar cap a Beòcia l'any 394 aC és probablement la mateixa persona.

## Referències

* ↑ Diphridas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1056
# Montpesat

«Montpesat» té aquests significats:
* Montpesat (Ardecha), municipi al departament de l'Ardecha (regió d'Alvèrnia-Roine-Alps, França)
* Montpesat (Gard), municipi al departament del Gard (regió d'Occitània, França)
* Montpesat (Gers), municipi al departament del Gers (regió d'Occitània, França)
* Montpesat (Òlt i Garona), municipi al departament d'Òlt i Garona (regió de la Nova Aquitània, França)
* Montpesat (Pirineus Atlàntics), municipi al departament dels Pirineus Atlàntics (regió de la Nova Aquitània, França)
* Montpesat de Carcin, municipi al departament de Tarn i Garona (regió d'Occitània, França)
* Cantó de Montpesat, cantó al districte de L'Argentièira (departament de l'Ardecha, França)
* Cantó de Montpesat de Carcin, cantó al districte de Montalban (departament de Tarn i Garona, França)
* Francesc de Montpesat o Folc de Montpesat, Mestre de l'Orde del Temple a Aragó i Catalunya (1214 - 27)
* Montanhac e Montpesat, municipi al departament dels Alps de l'Alta Provença (regió de Provença, França)
# BayArena

El BayArena és un estadi de futbol de la ciutat de Leverkusen, a l'estat federat de Rin del Nord-Westfàlia, a l'oest d'Alemanya. És la seu habitual del Bayer Leverkusen.
L'estadi va ser anomenat originalment Ulrich-Haberland-Stadion, en honor d'un antic directiu de Bayer, empresa fundadora del club. En un començament l'estadi tenia capacitat per a 20.000 espectadors, però el 1986 un projecte de reconstrucció i modernització de l'estadi, completat el 1997, va augmentar la capacitat a 22.500 espectadors. L'estadi va ser rebatejat amb el nom de BayArena el 1998.
El 1999 va ser completada la construcció d'un hotel adjacent a l'estadi, amb diverses habitacions amb vista a l'estadi. El complex construït en els terrenys propers a l'estadi inclouen un restaurant amb vista a l'estadi i sales de conferència.
La ciutat de Leverkusen originalment havia de ser una de les seus de la Copa del Món de Futbol de 2006, en realitzar una ampliació de l'estadi, encara que finalment la idea va ser impracticable, pel fet que el mandat de la FIFA diu que la capacitat mínima és de 40.000 espectadors. Després la ciutat va ser proposada com a lloc de concentració de la selecció alemanya durant la Copa del Món, però el llavors tècnic de l'equip alemany, Jürgen Klinsmann es va decidir per Berlín en lloc de Leverkusen com a lloc de concentració. A causa d'això, l'estadi va rebre dos partits de la selecció alemanya com a compensació.
A finals del 2007 l'estadi va iniciar una remodelació per ampliar la seva capacitat fins als 30.000 espectadors. Les obres van finalitzar el 2009 i es va reinaugurar l'estadi amb un partit amistós entre Alemanya i Sud-àfrica.

## Enllaços externs

* Pàgina Web Oficial del TSV Bayer Levekusen
* Pàgina Web del Leverkusen
# Konstantín Ziriànov

Konstantín Gueórguievitx Ziriànov (en rus: Константин Георгиевич Зырянов) (Perm, RSFS de Rússia, Unió Soviètica, 5 d'octubre del 1977) és un futbolista migcampista rus pertanyent a l'ètnia komi que actualment juga i entrena alhora al club filial del FC Zenit Sant Petersburg. Del 2006 al 2012 va jugar també amb la Selecció nacional russa.
# Campionats del món de ciclisme en ruta de 1965

Els Campionats del món de ciclisme en ruta de 1965 es disputaren entre del 4 al 10 de setembre de 1965 a Lasarte, Espanya.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Tom Simpson Regne Unit | 6h 39' 19" | Rudi Altig RFA | m. t. | Roger Swerts Bèlgica | + 3' 40" |
| Cursa en línia masculina amateur | Jacques Botherel França | 4h 12' 52" | José Manuel Lasa Espanya | - | Battista Monti Itàlia | - |
| Contrarellotge per equips masculins | Itàlia Pietro Guerra Luciano Dalla Bona Mino Denti Giuseppe Soldi | - | Espanya Ventura Díaz Arrey José Manuel López Rodríguez José Manuel Lasa Domingo Perurena | - | França André Desvages Gerard Swertvaeger Henri Heintz Claude Lechatelier | - |
| Femenines |||||||
| Cursa en línia femenina detalls | Elisabeth Eichholz Alemanya de l'Est | 1h 31' 04" | Yvonne Reynders Bèlgica | - | Aino Pourenen Unió Soviètica | - |

## Medaller

| Posició | País | Or | Plata | Bronze | Total |
| 1 | Itàlia | 1 | 0 | 1 | 2 |
| 1 | França | 1 | 0 | 1 | 2 |
| 3 | Regne Unit | 1 | 0 | 0 | 1 |
| 3 | Alemanya de l'Est | 1 | 0 | 0 | 1 |
| 5 | Espanya | 0 | 2 | 0 | 2 |
| 6 | Bèlgica | 0 | 1 | 1 | 2 |
| 7 | RFA | 0 | 1 | 0 | 1 |
| 8 | Unió Soviètica | 0 | 0 | 1 | 1 |
| Total | Total | 4 | 4 | 4 | 12 |

## Referències

* «Cyclisme - Championnats du Monde - 1965 - Hommes» (en francès). les-sports.info. [Consulta: 21 setembre 2013].
* «Cyclisme - Championnats du Monde - 1965 - Femmes» (en francès). les-sports.info. [Consulta: 21 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 21 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 21 setembre 2013].
# Pieter Serry

Pieter Serry (Aalter, 21 de novembre de 1988) és un ciclista professional belga i actualment corre amb l'equip UCI WorldTeam del Soudal Quick-Step.
Va debutar com a professional el 2010. El 2012 va tenir una destacada actuació en el Volta a Noruega quedant sisè en la general.
Per a la temporada 2013 fitxa per l'equip belga Omega Pharma-Quick Step, arribant així a la màxima categoria professional, la seva actuació més destacada va ser la setena plaça aconseguida al Volta a Llombardia, també participaria en la Volta a Espanya, la seva primera gran volta i on finalitzaria en el lloc 50è de la general.

## Palmarès

* 2014
** 3r al Campionat de Bèlgica de ciclisme en contrarellotge masculí
* 2018
** 3r al Tour de Valònia
* 2020
** 3r al Campionat de Bèlgica de ciclisme en ruta masculí

### Resultats a la Volta a Espanya

* 2013. 50è de la classificació general
* 2014. No surt (20a etapa)
* 2015. 62è de la classificació general
* 2016. 112è de la classificació general
* 2018. 88è de la classificació general
* 2022. No surt (9a etapa)
* 2023. 96è de la classificació general

### Resultats al Giro d'Itàlia

* 2014. 74è de la classificació general
* 2015. Abandona (2a etapa)
* 2016. 70è de la classificació general
* 2017. 105è de la classificació general
* 2019. 38è de la classificació general
* 2020. 28è de la classificació general
* 2021. 56è de la classificació general
* 2022. 148è de la classificació general
* 2023. 60è de la classificació general

## Notes i referències

* ↑ «Deceuninck - Quick-Step». UCI.org. Union Cycliste Internationale. Arxivat de l'original el 1 gener 2021. [Consulta: 1r gener 2021].
* ↑ Resultados Giro de Lombardía 2013 (sitiodeciclismo.net)

## Enllaços externs

* Fitxa de Pieter Serry (sitiodeciclismo.net)
* Pieter Serry a ProCyclingStats